ΚΑΝΟΝΙΣΜΟΣ (ΕΚ) αριθ. 1905/94 ΤΗΣ ΕΠΙΤΡΟΠΗΣ της 27ης Ιουλίου 1994 για τις λεπτομέρειες εφαρμογής του κανονισμού (ΕΚ) αριθ. 399/94 του Συμβουλίου σχετικά με ειδικές ενέργειες υπέρ της σταφίδας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 399/94 του Συμβουλίου της 21ης Φεβρουαρίου 1994 για τις ειδικές δράσεις υπέρ των σταφίδων (1), και ιδίως το άρθρο 4,

Εκτιμώντας:

ότι οι λεπτομέρειες εφαρμογής του προαναφερθέντος κανονισμού πρέπει να αφορούν συγκεκριμένα τις ειδικές ενέργειες που πρόκειται να πραγματοποιηθούν, τη χρηματοδότησή τους από την Κοινότητα, τον παραδεκτό χαρακτήρα των αιτήσεων και τη διαδικασία σχετικά με την αποδοχή των προτεινόμενων μέτρων-

ότι πρέπει να καθοριστούν τα διάφορα μέτρα που μπορεί να περιλαμβάνουν οι ειδικές ενέργειες που έχουν προταθεί από τις αντιπροσωπευτικές ομάδες οι οποίες έχουν αναλάβει την υλοποίησή τους-

ότι οι ενέργειες που χρηματοδοτούνται με τον παρόντα κανονισμό δεν δύνανται να επωφεληθούν άλλων κοινοτικών ή εθνικών συνδρομών-

ότι είναι απαραίτητο να προβλεφθούν τα κατάλληλα μέτρα ελέγχου και οι δημοσιονομικές επιπτώσεις για να εξασφαλιστεί η τήρηση των υποχρεώσεων που προβλέπονται στον παρόντα κανονισμό-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

ΤΙΤΛΟΣ Ι Γενικές διατάξεις

Άρθρο 1

Σύμφωνα με τον παρόντα κανονισμό νοούνται ως:

α) αντιπροσωπευτικές ομάδες που συνδέουν διάφορους κλάδους δραστηριότητας του τομέα: κάθε οργάνωση, ανεξάρτητα από το καταστατικό της, η οποία είναι σε θέση με την ιδιότητα του αιτούντα, να αποδείξει τη στιγμή της κατάθεσης της αίτησής της:

- ότι συνδέει γεωργικές επιχειρήσεις που παράγουν σταφίδες που προορίζονται για μεταποίηση, βιομηχανικές επιχειρήσεις που εξασφαλίζουν τη μεταποίηση αυτή και επιχειρήσεις που αναλαμβάνουν την εμπορία τους,

- ότι ελέγχει για καθεμία των ποικιλιών τουλάχιστον το ήμισυ της παραγωγής σταφίδας της περιοχής που αφορούν τα μέτρα που προτίθεται να θέση σε εφαρμογή-

β) άμεσες ενέργειες: όλες οι ενέργειες για τις οποίες θα υπάρξει σύμβαση εκτέλεσης μεταξύ της Επιτροπής και ενός αιτούντος-

γ) έμμεσες ενέργειες: όλες οι ενέργειες για τις οποίες θα υπάρξει σύμβαση εκτέλεσης μεταξύ ενός αρμοδίου οργανισμού που ορίζεται από κάθε ένα από τα κράτη μέλη και ενός αιτούντος.

Άρθρο 2

Τα προγράμματα ενεργειών που προτείνεται από μια αντιπροσωπευτική ομάδα μπορεί να αφορά μία ή περισσότερες ενέργειες από αυτές που απαριθμούνται στο άρθρο 1 δεύτερο εδάφιο του κανονισμού (ΕΚ) αριθ. 399/94.

Οι ενέργειες που εντάσσονται στο πρόγραμμα δεν είναι δυνατόν να αναληφθούν πριν από την υπογραφή της σύμβασης. Η προτεινόμενη προθεσμία για την εκτέλεση της σύμβασης θα είναι αυτή που περιλαμβάνεται στο πρόγραμμα το οποίο έγινε δεκτό βάσει της διαδικασίας που περιγράφεται στα άρθρα 8 και 9 του παρόντος κανονισμού.

ΤΙΤΛΟΣ ΙΙ Ενέργειες που αφορούν την ποιότητα

Άρθρο 3

1. Οι ενέργειες για επαγγελματική κατάρτιση που αναφέρονται στο άρθρο 1 δεύτερο εδάφιο στοιχείο α) του κανονισμού (ΕΚ) αριθ. 399/94 αφορούν ένα ή περισσότερα από τα ακόλουθα μέτρα:

- ειδικευμένα σεμινάρια ανάλογα με την κατηγορία των εργαζομένων,

- επισκέψεις κατάρτισης,

- τη δημοσίευση και τη διανομή οπτικοακουστικού υλικού αναφοράς,

- μαθήματα κατάρτισης ελεγκτών σε θέματα ποιότητας.

2. Τα μέτρα αυτά χρηματοδοτούνται κατά 90 % από την Κοινότητα.

3. Οι ενέργειες αυτές είναι έμμεσες σύμφωνα με το άρθρο 1 στοιχείο γ) του παρόντος κανονισμού.

Άρθρο 4

1. Οι ενέργειες για τη βελτίωση των συνθηκών μεταφοράς και αποθεματοποίησης που αναφέρονται στο άρθρο 1 δεύτερο εδάφιο στοιχείο β) του κανονισμού (ΕΚ) αριθ. 399/94 περιλαμβάνουν ένα ή περισσότερα από τα ακόλουθα μέτρα:

- τη δημιουργία χώρου παραλαβής και προδιαλογής των μη μεταποιημένων σταφίδων,

- την αγορά κιβωτίων μεταφοράς, που μπορούν να τοποθετηθούν το ένα πάνω στο άλλο, από πλαστικό,

- την αγορά τελάρων,

- την αγορά υλικού μεταφοράς και αποθήκευσης,

- τη διευθέτηση εργαστηρίων ποιοτικού ελέγχου,

- την αγορά υλικού που επιτρέπει την καλή διαχείριση των αποθεμάτων.

2. Τα μέτρα αυτά χρηματοδοτούνται κατά 70 % από την Κοινότητα.

3. Οι ενέργειες αυτές είναι έμμεσες σύμφωνα με το άρθρο 1 στοιχείο γ) του παρόντος κανονισμού.

Άρθρο 5

1. Οι ενέργειες που αναφέρονται στο άρθρο 1 δεύτερο εδάφιο στοιχείο γ) του κανονισμού (ΕΚ) αριθ. 399/94 περιλαμβάνουν τα ακόλουθα μέτρα:

- συλλογή των αποτελεσμάτων των προηγούμενων ερευνών και τη διάθεσή τους στους αρμόδιους φορείς των επιχειρήσεων,

- εφαρμογή αποτελεσματικών διαδικασιών για την πραγματοποίηση των εργασιών ξήρανσης, καθαρισμού, διαλογής και αποθεματοποίησης στην εκμετάλλευση και στο εργαστήριο,

- σύνταξη πρωτοκόλλων παραλαβής των σταφίδων και ταξινόμηση η οποία να είναι σύμφωνη με τις διεθνείς εμπορικές πρακτικές.

2. Τα μέτρα αυτά χρηματοδοτούνται κατά 70 % από την Κοινότητα.

3. Τα μέτα αυτά πρέπει να υποβάλλονται και να διεκπεραιώνονται σε άμεση συνεργασία με τα αρμόδια ιδρύματα ή/και τους αρμόδιους οργανισμούς στους εν λόγω τομείς.

4. Οι ενέργειες αυτές είναι έμμεσες σύμφωνα με το άρθρο 1 στοιχείο γ) του παρόντος κανονισμού.

ΤΙΤΛΟΣ ΙΙΙ Ενέργειες που αφορούν την προώθηση

Άρθρο 6

1. Η μελέτη της αγοράς που αναφέρεται στο άρθρο 1 δεύτερο εδάφιο στοιχείο δ) του κανονισμού (ΕΚ) αριθ. 399/94 πραγματοποιείται από την Επιτροπή, όπως προβλέπεται στο άρθρο 2 δεύτερο εδάφιο του εν λόγω κανονισμού. Η εν λόγω μελέτη αποτελεί αντικείμενο πρόσκλησης υποβολής προσφορών που δημοσιεύεται στην Επίσημη Εφημερίδα των Ευρωπαϊκών Κοινοτήτων, σειρά C. Η μελέτη αυτή είναι άμεση ενέργεια σύμφωνα με το άρθρο 1 στοιχείο β) του παρόντος κανονισμού.

2. Το πρόγραμμα ενημέρωσης που αναφέρεται στο άρθρο 1 δεύτερο εδάφιο στοιχείο ε) του κανονισμού (ΕΚ) αριθ. 399/94 πραγματοποιήθηκε από την Επιτροπή, όπως προβλέπεται στο άρθρο 2 δεύτερο εδάφιο του εν λόγω κανονισμού. Για το εν λόγω πρόγραμμα προκηρύσσει υποβολή προσφορών που δημοσιεύεται στην Επίσημη Εφημερίδα των Ευρωπαϊκών Κοινοτήτων, σειρά C. Η δράση αυτή είναι άμεση σύμφωνα με το άρθρο 1 στοιχείο β) πρώτο εδάφιο του παρόντος κανονισμού.

3. Τα μέτρα αυτά χρηματοδοτούνται κατά 100 % από την Κοινότητα.

ΤΙΤΛΟΣ IV Διαχείριση των ενεργειών που αφορούν την ποιότητα

Άρθρο 7

Τα μέτρα που αναφέρονται στα άρθρα 3, 4 και 5 του παρόντος κανονισμού προτείνονται από αντιπροσωπευτικές ομάδες σύμφωνα με το άρθρο 1 στοιχείο α) του παρόντος κανονισμού οι οποίες επιλέον:

- διαθέτουν τις απαραίτητες ικανότητες για την εκτέλεση των προτεινόμενων μέτρων,

- μπορούν να εγγυηθούν την καλή εκτέλεση των εργασιών.

Άρθρο 8

1. Όλοι οι αιτούντες πρέπει να έχουν την έδρα της εταιρείας τους σε ένα από τα κράτη μέλη της Κοινότητας.

2. Η αίτηση χρηματοδότησης συμμετοχής της Κοινότητας υποβάλλεται στον αρμόδιο οργανισμό του κράτους μέλους στον οποίο ο αιτών έχει την έδρα της εταιρείας του το αργότερο έως τις 31 Δεκεμβρίου 1994.

Ο κατάλογος των αρμοδίων οργανισμών αναφέρεται στο παράρτημα του παρόντος κανονισμού.

3. Οι αιτήσεις περιλαμβάνουν:

α) το ονοματεπώνυμο, τη διεύθυνση και τη συστατική πράξη της αιτούσας αντιπροσωπευτικής ομάδας-

β) το πρόγραμμα ενεργειών που προβλέπονται στο άρθρο 2, με λεπτομερή περιγραφή και αιτιολόγηση, μνεία των προθεσμιών εκτέλεσης και των προσδοκωμένων αποτελεσμάτων-

γ) σύνοψη του προγράμματος στο οποίο περιλαμβάνονται τα κύρια στοιχεία της-

δ) την απαλλαγμένη δασμών τιμή που προσφέρεται για κάθε μέτρο, εκφρασμένη σε Ecu με μνεία της κατανομής του ποσού αυτού ανά θέση του προϋπολογισμού καθώς και του αντίστοιχου σχεδίου χρηματοδότησης-

ε) ενδεχομένως, μελέτες στις οποίες βασίζεται το προτεινόμενο μέτρο-

στ) την τελευταία διαθέσιμη έκθεση δραστηριοτήτων και, ενδεχομένως, τον κανονισμό ή/και τον εσωτερικό κανονισμό του αιτούντος.

4. Η αίτηση ισχύει μόνον εφόσον συνοδεύεται από τη γραπτή ανάληψη υποχρέωσης του αιτούντος:

α) να τηρήσει τις διατάξεις της τυποποιημένης σύμβασης και τα κριτήρια διαχείρισης που έχουν θεσπιστεί από τις υπηρεσίες της Επιτροπής και τεθεί στη διάθεση του αιτούντος από τον αρμόδιο οργανισμό-

β) να υλοποιήσει, με δικές του δαπάνες, μετά από ενδεχόμενη αίτηση της Επιτροπής ή του αρμόδιου οργανισμού στον οποίο υποβλήθηκε η αίτηση χρηματοδότησης μελέτη αξιολόγησης των υλοποιουμένων μέτρων-

γ) να μην χορηγηθούν άλλες κοινοτικές και εθνικές ενισχύσεις για τα μέτρα τα οποία συγχρηματοδοτούνται από την Κοινότητα με βάση τον παρόντα κανονισμό-

δ) να μνημονεύει σαφώς στο κοινό την κοινοτική συγχρηματοδότηση.

Άρθρο 9

1. Ο αρμόδιος οργανισμός καταρτίζει τον κατάλογο όλων των αιτήσεων χρηματοδότησης που του υπεβλήθηκαν εντός της προβλεπόμενης προθεσμίας στο άρθρο 8 παράγραφος 2 και το διαβιβάζει στην Επιτροπή με αιτιολογική έκθεση για καθεμία από αυτές, το αργότερο έως τις 31 Ιανουαρίου 1995.

2. Αφού ενημερώσει την επιτροπή διαχείρισης μεταποιημένων προϊόντων με βάση τα οπωροκηπευτικά, η Επιτροπή αποφασίζει, το συντομότερο δυνατόν, ποιές από τις αιτήσεις εγκρίνονται.

Άρθρο 10

1. Μόλις κοινοποιηθεί η απόφαση που αναφέρεται στο άρθρο 9 παράγραφος 2 στο κράτος μέλος, ενημερώνονται όλοι οι αιτούντες από τον αρμόδιο οργανισμό για τη συνέχεια που δόθηκε στην αίτησή τους.

2. Εντός προθεσμίας ενός μηνός από την κοινοποιίηση της απόφασης στο κράτος μέλος, οι αρμόδιοι οργανισμοί συνάπτουν με τους αιτούντες τις συμβάσεις τις σχετικές με τα μέτρα που εγκρίθηκαν.

Οι οργανισμοί χρησιμοποιούν για το σκοπό αυτό την τυποποιημένη σύμβαση που αναφέρεται στο άρθρο 8 παράγραφος 4 στοιχείο α).

3. Η σύμβαση παράγει τα αποτελέσματά της μόνον αφού συσταθεί, προς όφελος του αρμοδίου οργανισμού, εγγύηση ίση προς το 15 % του μεγίστου ποσού της χρηματοδοτικής συμμετοχής της Κοινότητας, στόχος της οποίας είναι να διασφαλίζει την ορθή εκτέλεση της σύμβασης.

Στην περίπτωση κατά την οποία δεν συσταθεί η εγγύηση στη διάρκεια των δύο εβδομάδων που έπονται της ημερομηνίας σύναψης της σύμβασης η τελευταία αυτή καθίσταται άνευ αντικειμένου και δεν δύναται να παράγει πλέον νομικά αποτελέσματα.

4. Η σύσταση της εγγύησης γίνεται σύμφωνα με τους όρους του κανονισμού (ΕΟΚ) αριθ. 2220/85 της Επιτροπής (2).

Πρωτογενής απαίτηση, σύμφωνα με το άρθρο 20 του εν λόγω κανονισμού, είναι η εκτέλεση εντός των προβλεπομένων προθεσμιών των μέτρων που αναγράφονται στη σύμβαση που αναφέρεται στην παράγραφο 2.

5. Σε περίπτωση αθέτησης της πρωτογενούς απαίτησης ή στην περίπτωση σοβαρών παραλείψεων των υποχρεώσεων που προβλέπονται στο άρθρο 8 παράγραφος 4, λύεται η σύμβαση.

Άρθρο 11

1. Από την ημερομηνία κατά την οποία αρχίζει να ισχύει η σύμβαση, ο αιτών δύναται να υποβάλλει αίτηση για προκαταβολή.

Η προκαταβολή καλύπτει το 30 % του μεγίστου ποσού της χρηματοδοτικής συμμετοχής της Κοινότητας.

Η πληρωμή της προκαταβολής υπόκειται στη σύσταση, προς όφελος του αρμοδίου οργανισμού, εγγύησης ποσού ίσου προς 110 % της προκαταβολής αυτής, σύμφωνα με τους όρους του κανονισμού (ΕΟΚ) αριθ. 2220/85.

2. Οι πληρωμές διενεργούνται με βάση τριμηνιαία τιμολόγια τα οποία συνοεδύονται από δικαιολογητικά στοιχεία και προσωρινή έκθεση αναφερόμενη στο εκάστοτε στάδιο εκτέλεσης της σύμβασης εντός του ορίου του 70 % του συνολικού ποσού της κοινοτικής χρηματοδοτήσεως. Τα πρώτα τιμολόγια υποβάλλονται τρεις μήνες μετά την έναρξη ισχύος της σύμβασης.

3. Η αίτηση της εξόφλησης υποβάλλεται στον αρμόδιο οργανισμό το αργότερο πριν το τέλος του τέταρτου μήνα που έπεται της ημερομηνίας ολοκλήρωσης των προβλεπομένων στη σύμβαση μέτρων. Συνοδεύεται από:

- τα απαραίτητα δικαιολογητικά στοιχεία,

- ανακεφαλαιωτικό πίνακα των υλοποιηθεισών εργασιών,

- έκθεση αξιολόγησης των αποτελεσμάτων που επιτεύχθηκαν τα οποία είναι δυνατόν να διαπιστωθούν κατά την ημερομηνία σύνταξης της έκθεσης καθώς και τον τρόπο με τον οποίο μπορούν να χρησιμοποιηθούν.

Με εξαίρεση τις περιπτώσεις ανωτέρας βίας, η καθυστερημένη υποβολή της αίτησης για την εξόφληση η οποία συνοδεύεται από τα απαραίτητα πιστοποιητικά έχει ως συνέπεια τη μείωση του υπολοίπου κατά 3 % ανά μήνα καθυστέρησης.

4. Η πληρωμή του υπολοίπου υπόκειται στον έλεγχο των εγγραφών που ανφέρονται στην παράγραφο 3.

Σε περίπτωση αθέτησης της πρωτογενούς απαίτησης που αναφέρεται στο άρθρο 10 παράγραφος 4 δεύτερο εδάφιο, δεν καταβάλλεται κανένα ποσό, με εξαίρεση τις περιπτώσεις ανωτέρας βίας.

Σε περίπτωση αθέτησης άλλων απαιτήσεων, το υπόλοιπο μειώνεται αναλόγως της σημασίας της διαπιστωθείσας παρατυπίας.

5. Η εγγύηση που αναφέρεται στην παράγραφο 1 αποδεσμεύεται εφόσον το υπόλοιπο καταβάλλεται σύμφωνα με την παράγραφο 4. Ωστόσο:

α) εάν, σύμφωνα με την παράγραφο 4 τρίτο εδάφιο, το υπόλοιπο μειωθεί και το ποσό της προκαταβολής και των πληρωμών που αναφέρονται στην παράγραφο 2 υπερβεί το οριστικό ποσό της χρηματοδοτικής συμμετοχής, η εγγύηση καταπίπτει έως το ύψος του αχρεωστήτως καταβληθέντος ποσού-

β) σε περίπτωση αθέτησης της προθεσμίας για την υποβολή της αίτησης εξόφλησης, η εγγύηση καταπίπτει αναλόγως της προβλεπομένης στην παράγραφο 3 δεύτερο εδάφιο μείωσης του υπολοίπου.

6. Ο αρμόδιος οργανισμός πραγματοποιεί τις πληρωμές που προβλέπονται στο παρόν άρθρο, εντός προθεσμίας 60 ημερών, αρχής γενομένης από την παραλαβή της αίτησης. Ωστόσο, δύναται να καθυστερήσει τις πληρωμές στην περίπτωση κατά την οποία απαιτούνται συμπληρωματικοί έλεγχοι.

7. Ο αρμόδιος οργανισμός διαβιβάζει στην Επιτροπή τις εκθέσεις αξιολόγησης, που αναφέρονται στην παράγραφο 3, το αργότερο την τριακοστή μέρα μετά την παραλαβή των εγγράφων που αναφέρονται στην εν λόγω παράγραφο 3.

8. Για τις ενέργειες που αναφέρονται στο άρθρο 6 το γενεσιουργό αίτιο της γεωργικής ισοτιμίας διέπεται από τις διατάξεις του άρθρου 12 παράγραφος 1 του κανονισμού (ΕΟΚ) αριθ. 1068/93 της Επιτροπής (3). Για τις ενέργειες που αναφέρονται στα άρθρα 3, 4 και 5 το γενεσιουργό αίτιο της γεωργικής ισοτιμίας είναι η τελευταία ημέρα της υποβολής των αιτήσεων σύμφωνα με το άρθρο 8 παράγραφος 2.

Άρθρο 12

1. Οι αρμόδιοι οργανισμοί λαμβάνουν τα απαραίτητα μέτρα για να επαληθεύσουν:

- την ακρίβεια των πληροφοριών και των δικαιολογητικών στοχείων που παρέχονται,

- την τήρηση όλων των υποχρεώσεων της σύμβασης,

ιδίως με τεχνικούς, διοικητικούς και λογιστικούς ελέγχους του συμβαλλομένου και των ενδεχομένων εταίρων του συμβαλλομένων.

Με την επιφύλαξη των διατάξεων του κανονισμού (ΕΟΚ) αριθ. 595/91 του Συμβουλίου (4), ενημερώνουν γραπτώς, αμέσως την Επιτροπή για κάθε διαπιστωθείσα παρατυπία.

2. Η Επιτροπή δύναται να παρακολουθήσει την εκτέλεση των μέτρων κυρίως με τη διοργάνωση συνεδριάσεων εμπειρογνωμόνων και με επιτόπιους ελέγχους.

Άρθρο 13

1. Σε περίπτωση αχρεωστήτου πληρωμής, ο δικαιούχος υποχρεούται να επιστρέψει τα εν λόγω ποσά προσαυξημένα με τόκο που υπολογίζεται συναρτήσει της προθεσμίας που μεσολάβησε ανάμεσα στην πληρωμή και την επιστροφή από το δικαιούχο.

Το ύψος του επιτοκίου αυτού είναι εκείνο που εφαρμόζεται από το ευρωπαϊκό ταμείο νομισματικής συνεργασίας στις εργασίες που διεξάγει σε Ecu και δημοσιεύεται στην Επίσημη Εφημερίδα των Ευρωπαϊκών Κοινοτήτων, σειρά C που ισχύει κατά την ημέρα της αχρεωστήτου πληρωμής, προσαυξημένο κατά τρεις ποσοστιαίες μονάδες.

2. Τα ανακτηθέτα ποσά καθώς και οι τόκοι καταβάλλονται στους οργανισμούς ή τις υπηρεσίες πληρωμής και αφαιρούνται από αυτά οι χρηματοδοτούμενες δαπάνες από το Ευρωπαϊκό Γεωργικό Ταμείο Προσανατολισμού και Εγγυήσεων.

Άρθρο 14

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Ιουλίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 54 της 25. 2. 1994, σ. 3.

(2) ΕΕ αριθ. L 205 της 3. 8. 1985, σ. 5.

(3) ΕΕ αριθ. L 108 της 1. 5. 1993, σ. 106.

(4) ΕΕ αριθ. L 67 της 14. 3. 1991, σ. 11.

ΠΑΡΑΡΤΗΜΑ

ΠΙΝΑΚΑΣ ΤΩΝ ΑΡΜΟΔΙΩΝ ΟΡΓΑΝΙΣΜΩΝ ΣΥΜΦΩΝΑ ΜΕ ΤΟ ΑΡΘΡΟ 8 ΠΑΡΑΓΡΑΦΟΣ 2 "" ID="1">B> ID="2">Bureau d'intervention et de restitution belge (BIRB)"> ID="2">Rue de Treves 82"> ID="2">B-1040 Bruxelles"> ID="2">Belgisch Interventie- en Restitutiebureau (BIRB)"> ID="2">Trierstraat 82"> ID="2">B-1040 Brussel"> ID="1">DK> ID="2">EF-Direktoratet"> ID="2">Nyropsgade 26"> ID="2">DK-1602 Kobenhavn V"> ID="1">D> ID="2">Bundesamt fuer Ernaehrung und Forstwirtschaft (BEF)"> ID="2">Adickesallee 40"> ID="2">D-60322 Frankfurt am Main"> ID="2">Postfach 18 01 07"> ID="2">D-60082 Frankfurt am Main"> ID="1">GR> ID="2">Direction for the management of agricultural products (DIDAGEP)"> ID="2">241 Acharnon Street"> ID="2">GR-104 46 Athenes"> ID="1">E> ID="2">Ministerio de Agricultura, Pesca y Alimentacion"> ID="2">Secretaria General de Alimentacion"> ID="2">Paseo Infanta Isabel 1"> ID="2">E-28014 Madrid"> ID="1">F> ID="2">Office national interprofessionnel des fruits, des legumes et de l'horticulture (Oniflhor)"> ID="2">164, rue de Javel"> ID="2">F-75015 Paris"> ID="1">IRL> ID="2">Department of agriculture, food and forestry"> ID="2">Agriculture House (7W)"> ID="2">Kildare Street"> ID="2">IRL-Dublin 2"> ID="1">I> ID="2">Ente per gli Interventi nel mercato agricolo (EIMA)"> ID="2">Via Palestro 81"> ID="2">I-00185 Roma"> ID="1">L> ID="2">Administration des services techniques de l'agriculture"> ID="2">16, route d'Esch"> ID="2">L-1470 Luxembourg"> ID="1">NL> ID="2">Produktschap voor groenten en fruit"> ID="2">Bezuidenhoutseweg 153"> ID="2">NL-2594 AG 's-Gravenhage"> ID="1">P> ID="2">Instituto Nacional de Intervencao e Garantia Agricola (INGA)"> ID="2">Rua Camilo Castelo Branco, no 45, 2o"> ID="2">P-1000 Lisboa"> ID="1">UK> ID="2">Intervention Board Executive Agency"> ID="2">Fountain House"> ID="2">2 Queen's Walk"> ID="2">UK-Reading, Berks RG1 7QW">